Robert Ebersohn gaan wéér Blitsbokke help | Nuus24
Oud-Bokke kies hul senters
Ebersohn lei Cheetahs in stryd teen Leeus
Kaapstad – Die kaptein en senter van die Cheetahs Robert Ebersohn, is weer vrygestel om die Suid-Afrikaanse sewesspan uit te help.Ebersohn het Maandag saam met sy spanmaats Phillip Snyman en Kevin Luiters by die Blitsbokke se oefenkamp in Stellenbosch aangesluit.Die Blitse se afrigter, Paul Treu, het ook belangstelling getoon in die Vrystaatse heelagter Willie le Roux, maar hy is nie beskikbaar gestel nie aangesien die franchise binnekort met hul voorseisoense voorbereiding vir die Super-reeks begin."Robert sal in twee toernooie (in Doebai en Port Elizabeth) speel," het die Cheetahs se agterlynbreier, Hawies Fourie, Dinsdag aan Sport24 gesê."Die Blitsbokke het ook gevra dat Kevin saamoefen aangesien hy vir Doebai oorweeg word."Snyman het verlede week sy laaste wedstryd vir die Cheetahs teen die OP Kings gespeel. Hy sal nou permanent op sewesrugby fokus en vervang Cornal Hendricks in die Blitsbokke se span.Die Doebai-toernooi word vanaf 30 November tot 1 Desember gespeel met die Port Elizabeth-toernooi wat op 8 Desember afskop.Vir die jongste sportnuus volg Nuus24Sport op Twitter.– Sport24
Lees meer oor: robert ebersohn | blitsbokke | sewesrugby VOLGENDE OP NUUS24X